Petak, 20.03.2020.

1. KOMUNIKACIJA - opisivanje proljetnica prema slici

(opisati proljetnice izgovarajući rečenice: „To je visibaba. To su jaglaci.“)

Postavljati pitanja: Kakve je boje visibaba, kakve je boje ljubičica? Gdje se nalazi ljubičica? (lijevo, desno).

Nacrtati proljetnice prema slikovnom predlošku (spojiti točkice) i obojiti ih.

1. SOCIJALIZACIJA – odabrati dvije različite bojice i obojati čarape.
2. RADNI ODGOJ – sudjelovanje u pripremanju obroka (vidjeti upute za četvrtak, 19.3.2020.)
3. UPOZNAVANJE ŠKOLE I RADNE OKOLINE – izrezivanje sličica grane i slaganje prema redoslijedu (grana bez lišća, pup, cvijet)

Možete reći: „Bliži nam se proljeće. Grane su u zimi bile bez lišća, onda su dobile pupove, neke već imaju cvjetove.“

Tražite od djeteta da pokaže sliku grane bez lišća, grane s pupovima, cvjetovima.

Dijete ponovi riječi: pup, cvijet.

Uzmite listić na kojem se nalaze prazni kvadratići, a ispod njih sličice koje treba izrezati i zalijepiti po redu.

Ponovite djetetu: „U zimi na granama nema lišća. Kad postane toplije, grane dobivaju pupove, iz pupova nastanu cvjetovi.“

Tražite od djeteta da pokaže na sliku grane bez lišća, grane s pupovima, zatim s cvjetovima.

Još jednom ponovite: „U zimi drveće ima samo grane bez lišća, zatim dobiva pupove, i na kraju cvjetove.“

Neka dijete izreže sličice i zalijepi ih prema redoslijedu (grana, pupovi, cvijet).

Kad je zadatak gotov, možete reći: „Cvjetovi na granama nam pokazuju da dolazi novo godišnje doba, a to je proljeće.“